text: L'Atalanta-Milan, suspès pels aldarulls dels ultra als set minuts, es jugarà a porta tancada - Esport3 - TV3 i Catalunya Ràdio
  L'Atalanta-Milan, suspès pels aldarulls dels ultra als set minuts, es jugarà a porta tancada
  El partit Atalanta-Milan, de la dotzena jornada de la Sèrie A i que va ser suspès als set minuts de joc (0-0) per la intervenció dels ultra locals, es tornarà a jugar, però a "porta tancada". Així ho ha establert aquest dilluns el jutge esportiu de la Lliga Professional italiana, que, a més, ha decidit tancar l'anomenada Curva Norte (fons nord) de l'estadi de l'Atalanta, on s'ubiquen els ultra que van provocar la suspensió de l'enfrontament, fins al 31 de març del 2008.
  19/11/2007 - 17.44
  El partit va ser suspès, després de diverses interrupcions, per l'actitud violenta dels ultres de l'Atalanta, en protesta per la mort hores abans d'un aficionat de la Lazio com a conseqüència del tret d'un policia en una estació de servei de l'autopista d'Arezzo, a la Toscana.
  Segons el jutge esportiu, tot i que el matx va ser interromput de forma definitiva als set minuts de joc, "no s'ha disputat ni tan sols aquest breu temps per el comportament delinqüent d'un grup d'espectadors de la curva nord".